recursal/SuperWikiNEXT-32B huggingface dataset:
Ο **Ιζάρ Κοέν** (Izhar Cohen, (εβραϊκά: יזהר כהן‎, γεννήθηκε στις 13 Μαρτίου 1951) είναι Ισραηλινός τραγουδιστής, ο οποίος αναδείχθηκε νικητής στον διαγωνισμό τραγουδιού της Eurovision του 1978.

Προσωπική ζωή
-------------

Γεννήθηκε στο Τελ Αβίβ και μεγάλωσε στην Giv'atayim με υεμενίτικη οικογένεια τραγουδιστών. 
Εκτός από τραγουδιστής, έγινε ηθοποιός. Έπαιξε στο θέατρο Χάιφα. Σήμερα είναι ιδιοκτήτης κοσμηματοπωλείου.

Σταδιοδρομία
------------

Ο Κοέν ξεκίνησε να τραγουδά από την παιδική του ηλικία μαζί με τον πατέρα του, Σλόμο Κοέν. Στα 18 έγινε μέλος της στρατιωτικής μπάντας "Nachal". Στη διάρκεια της δεκαετίας του ' 70 ήταν ο Ισραηλινός τραγουδιστής με τα τραγούδια που παίζονταν περισσότερο στη χώρα του. Το 1978 κέρδισε τον διαγωνισμό τραγουδιού της Eurovision με το συγκρότημα Alphabeta ερμηνεύοντας το τραγούδι "A-Ba-Ni-Bi" σε μουσική Νούριτ Χιρς και στίχους του Εχούντ Μάνορ. Ο τίτλος του τραγουδιού ήταν η εβραϊκή λέξη "*ani*" (πρώτο πρόσωπο προσωπικής αντωνυμίας) εκφράζοντας το δημοφιλές παιδικό παιχνίδι "Bet language" (κάτι σαν το "Pig Latin").

Ο Κοέν στη συνέχεια εκπροσώπησε ξανά το Ισραήλ στον διαγωνισμό του 1985 τραγουδώντας με ένα ανώνυμο συγκρότημα τραγουδιστών που έκαναν φωνητικά το "Olé, Olé" (σε μουσική του Κόμπι Οσράτ και σε στίχους του Χαμουτάλ Μπεν Ζεέβ), το οποίο ήρθε 5ο. Επιχείρησε να εκπροσωπήσει ξανά το Ισραήλ το 1987 και το 1996, όμως δεν κέρδισε τον εθνικό τελικό.

Παραπομπές
----------

1. ↑  (Αγγλικά) *Discogs*. 277096. Ανακτήθηκε στις 9  Οκτωβρίου 2017.
2. ↑  Ανακτήθηκε στις 24  Ιουνίου 2019.
3. ↑  «1978 - A-Ba-Ni-Bi means I love you». *Eurovision Song Contest*. Αρχειοθετήθηκε από το πρωτότυπο στις 22 Απριλίου 2016. Ανακτήθηκε στις 10 Απριλίου 2016.
4. ↑  «:.Izhar Cohen | Unofficial Website.:». *www.izhar-cohen.eu.pn*. Αρχειοθετήθηκε από το πρωτότυπο στις 3 Απριλίου 2016. Ανακτήθηκε στις 10 Απριλίου 2016.
5. ↑  Barclay, Simon. *Eurovision Song Contest - The Complete & Independent Guide 2010*. Simon Barclay. σελ. 66. ISBN 978-1-4457-8415-1. Ανακτήθηκε στις 6 Αυγούστου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιζάρ Κοέν** |

* 
* A-ba-ni-bi- στίχοι με αγγλική μετάφραση
* Ole ole- στίχοι σε αγγλική μετάφραση

  


| Βραβεία και επιτεύγματα |
| --- |
| ΠροκάτοχοςΓαλλία Μαρί Μυριάμ**L'oiseau et l'enfant** | **Νικητές Διαγωνισμού Τραγουδιού Eurovision**1978 μαζί με τους Alphabeta | ΔιάδοχοςΙσραήλ Γκάλι Ατάρι & Milk and Honey**Hallelujah** |
| ΠροκάτοχοςΙλανίτ**Ahava Hi Shir Lishnayim** | **Συμμετοχή του Ισραήλ στη Eurovision**1978μαζί με τους Alphabeta | ΔιάδοχοςΓκάλι Ατάρι & Milk and Honey**Hallelujah** |
| ΠροκάτοχοςΙλανίτ**Balalaika** | **Συμμετοχή του Ισραήλ στη Eurovision**1985 | ΔιάδοχοςΜότι Γκιλάντι & Σαράι Τζουριέλ**Yavo Yom** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 231157395
* **Europeana**: agent/base/74710
* ISNI: 0000 0003 6587 1395
* GND: 134349008
* BNF: cb16588733b (data)
* MusicBrainz: 124fa000-44ae-4171-bbd0-c5d000a616a6

 |

 |
Στην κλασική μυθολογία ο **Γάρανος** (Garanus) είναι μία αινιγματική μυθική μορφή, για την οποία δεν έχει εξακριβωθεί αν προέρχεται από την ελληνική ή τη ρωμαϊκή-ιταλική μυθολογία. Σε ένα μύθο (Βέρριος Φλάκκος, παρά Σερβίω εις *Αινειάδα*, VIII 203) ο Γάρανος αντικαθιστά τη μορφή του Ηρακλή στην περιπέτειά του με το τέρας Κάκο. Εξάλλου, έχουν ερευνηθεί οι πιθανότητες να πρόκειται: 1) Για τον Ηρακλείδη Κάρανο, τον μυθικό γενάρχη του μακεδονικού βασιλικού οίκου. 2) Για τον ιταλικό θεό Cerus, συγγενικό του ρωμαϊκού θεού Genius, που απαντάται στον ύμνο των Σαλίων και λατρευόταν επίσης από τους Ούμβρους και τους Όσκους.

Πηγές
-----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Οι **σαλαμάνδρες** είναι μια ομάδα αμφιβίων που ανήκουν στην τάξη των Ουροδήλων. Στην ευρύτερη ομάδα των σαλαμανδρών εμπεριέχονται και οι τρίτωνες της οικογένειας Salamandria2.

Περιγραφή
---------

Χαρακτηρίζονται από λεπτό σώμα, αμβλύ ρύγχος, κοντά άκρα, τα οποία προεξέχουν υπό ορθή γωνία από το σώμα, και την παρουσία ουράς, τόσο στη φάση της προνύμφης, όσο και στο ενήλικο στάδιο. Σπανίως έχουν περισσότερα από τέσσερα δάχτυλα στα μπροστινά πόδια και πέντε στα πίσω, αν και ορισμένα έχουν λιγότερα, ενώ άλλα δεν έχουν πίσω άκρα. Το διαπερατό δέρμα τους τις καθιστά εξαρτημένες από ενδιαιτήματα μέσα ή κοντά σε νερό ή άλλους υγρούς, δροσερούς βιοτόπους. Ορισμένα είδη σαλαμανδρών είναι πλήρως υδρόβια καθ' όλη τη διάρκεια της ζωής τους, ενώ άλλα είναι εξ' ολοκλήρου χερσαία ως ενήλικα. Μια μοναδική ιδιότητα που διαθέτουν μεταξύ των υπόλοιπων σπονδυλωτών είναι η ικανότητα τους να αναγεννούν χαμένα άκρα, καθώς και άλλα κατεστραμμένα μέρη του σώματός τους.

Γεωγραφική κατανομή
-------------------

Οι σαλαμάνδρες εντοπίζονται μόνο σε Ολαρκτικές και Νεοτροπικές περιοχές, ενώ δεν φτάνουν νοτιότερα από τη λεκάνη της Μεσογέιου, τα Ιμαλάια και τη λεκάνη του Αμαζονίου στη Νότια Αμερική. Υπάρχουν περίπου 655 αρτίγονα είδη σαλαμανδρών παγκοσμίως, με το ένα τρίτο των γνωστών ειδών να εντοπίζονται στη Βόρεια Αμερική.

Στην Ελλάδα απαντώνται τρία είδη σαλαμανδρών: η κοινή σαλαμάνδρα του είδους *Salamandra salamandra* (Ηπειρωτική Ελλάδα) και οι σαλαμάνδρες του γένους *Lyciasalamandra*, *L. helverseni* (Κάρπαθος, Κάσος, Σαρία) και *L. luschani* (Καστελλόριζο). Επιπλέον, στην Ελλάδα απαντώνται και τρίτωνες, που ανήκουν στην οικογένεια Salamandridae: ο Ελληνικός (*Lissotriton graecus*) και ανατολικός λισσοτρίτωνας (*L. schmidtleri*), ο αλπικός τρίτωνας (*Icthyosaura alpestris*) και οι χτενοτρίτωνες του γένους *Triturus*.

Ταξινόμηση
----------

Οι 10 οικογένειες που ανήκουν στα Ουρόδηλα διακρίνονται σε τρεις υποτάξεις: τη Salamandroidea (ανώτερες σαλαμάνδρες), τη Cryptobranchoidea (γιγάντιαιες σαλαμάνδρες) και τη Sirenoidea.

Παραπομπές
----------

1. ↑
Ο **Γάιος Φλάβιος Φιμβρίας** (; - 84 π.Χ.) ήταν Ρωμαίος στρατιωτικός και πολιτικός, μέλος της παράταξης που υποστήριξε το Γάιο Μάριο. Πέτυχε σημαντικές επιτυχίες κατά τη διάρκεια του Α' Μιθριδατικού Πολέμου.

Βιογραφικά στοιχεία
-------------------

Ο πατέρας του, Γάιος Φλάβιος Φιμβρίας, είχε εκλεγεί ύπατος το 104 π.Χ. από κοινού με το Μάριο. Ο ίδιος εστάλη στην Ασία το 86 π.Χ. ως λεγάτος του Λεύκιου Βαλέριου Φλάκκου. Εντούτοις ήρθε σε ρήξη με τον ανώτερό του και απομακρύνθηκε από το αξίωμά του. Επωφελούμενος από την απουσία του Φλάκκου στη Χαλκηδόνα και από τη γενική δυσαρέσκεια εξαιτίας της απληστίας και της αυστηρότητας του τελευταίου, ο Φιμβρίας υποκίνησε στάση και σκότωσε τον Φλάκκο στη Νικομήδεια. Τότε ανέλαβε την ηγεσία του στρατού και πέτυχε μια σειρά από νίκες κατά του Μιθριδάτη Στ', βασιλιά του Πόντου, τον οποίο και απέκλεισε στην Πιτάνη, αρχαία πόλη της Αιολίδας. Θα τον είχε μάλιστα συλλάβει αν είχε συνεργαστεί μαζί του ο στόλος που διοικούσε ο Λούκουλλος. 

Ο Φιμβρίας φέρθηκε με μεγάλη σκληρότητα στους λαούς της Ασίας που είχαν επαναστατήσει κατά της Ρώμης, ή που είχαν ταχθεί με το μέρος τους εχθρού του, του Σύλλα. Έχοντας γίνει δεκτός στο Ίλιο υποστηρίζοντας πως ως Ρωμαίος ήταν σύμμαχός τους, έσφαξε τους κατοίκους και έκαψε συθέμελα την πόλη. Ωστόσο το 84 π.Χ. ο Σύλλας πέρασε το Αιγαίο με προορισμό τη Μικρά Ασία. Πρόλαβε να υπογράψει τη Συνθήκη της Δαρδάνου με το Μιθριδάτη κι έτσι ήταν πλέον ελεύθερος να κινηθεί κατά του Φιμβρία. Τα στρατεύματα του τελευταίου έδειξαν ωστόσο φιλική διάθεση απέναντι σε αυτά του Σύλλα, και τότε ο Φιμβρίας, πιστεύοντας πως δεν θα μπορούσε να υπολογίσει στο έλεος του Σύλλα, αυτοκτόνησε. Τα στρατεύματά του υπηρέτησαν στη Μικρά Ασία μέχρι και το τέλος των Μιθριδατικών Πολέμων.

Δείτε επίσης
------------

* Μιθριδατικοί Πόλεμοι
* Λεύκιος Κορνήλιος Σύλλας
* Αρχαία Ρώμη
Η **Σαλαμάνδρα της Καρπάθου**, *Lyciasalamandra helverseni* (Pieper, 1963) ή **Χοχχυλίνα**, όπως είναι γνωστή στους κατοίκους τους νησιού, είναι ένα είδος σαλαμάνδρας στην οικογένεια Salamandridae. Πρόκειται για ένα ενδημικό είδος της Ελλάδας, καθώς απαντάται αποκλειστικά στην Κάρπαθο, την Κάσο και τη Σαρία. Μαζί με τη σαλαμάνδρα του Καστελλόριζου αποτελούν τα μοναδικά είδη του γένους *Lyciasalamandra* που απαντώνται στην Ελλάδα. Κατατάσσεται ως Τρωτό (VU) στη λίστα της IUCN.

Περιγραφή
---------

Πρόκειται για μια μεσαίου μεγέθους σαλαμάνδρα, με λεπτό σώμα, επίπεδο κεφάλι και μεγάλα μάτια. Μπορεί να φτάσει μέχρι και τα 14cm σε μήκος. Τα αρσενικά φέρουν μια μυτερή απόφυση στην βάση της ουράς τους από την ραχιαία πλευρά.

Βιολογία
--------

Τον περισσότερο χρόνο βρίσκεται κρυμμένη κάτω από πέτρες ή βαθιά μέσα στο έδαφος. Ανεβαίνει στην επιφάνεια του εδάφους κατά τη διάρκεια του χειμώνα (περίπου από τον Οκτώβριο μέχρι και τον Απρίλιο) όταν τα επίπεδα υγρασίας είναι υψηλά, συνήθως μετά από βροχή. Έτσι, δραστηριοποιείται συνήθως βραδινές ώρες, αν και έχει παρατηρηθεί και κατά τη διάρκεια της ημέρας. Οι πυκνότητες των πληθυσμών του είδους τοπικά μπορεί να είναι και πολύ υψηλές. Το ζευγάρωμα λαμβάνει χώρα στη ξηρά, όπου το αρσενικό σέρνεται κάτω από το θηλυκό, πιάνοντας τα μπροστινά πόδια του θηλυκού και πιέζοντας το κεφάλι του προς τα πάνω. Είναι ζωοτόκο, γεννάει δηλαδή πλήρως ανεπτυγμένα μικρά και δεν εξαρτάται καθόλου από το νερό. Τρέφεται με ασπόνδυλα, όπως κάμπιες και σκουλήκια.

Ενδιαίτημα
----------

Το ενδιαίτημα της περιλαμβάνει θαμνώδη βλάστηση Μεσογειακού τύπου και βραχώδεις περιοχές.

Παραπομπές
----------

1. 1 2  Petros Lymberakis, Ismail H. Ugurtas, Theodore Papenfuss, Max Sparreboom, Sergius Kuzmin, Steven Anderson, Mathieu Denoël. 2009. *Lyciasalamandra helverseni*. The IUCN Red List of Threatened Species 2009: e.T61918A12572637. http://dx.doi.org/10.2305/IUCN.UK.2009.RLTS.T61918A12572637.en. Downloaded on **21 January 2018**.
2. ↑  «herpetofauna.gr».
3. 1 2 3  Speybroeck, J. Beukema, W. Bok, B. Van Der Voort, J. (2016). *Field Guide to the Amphibians and Reptiles of Britain and Europe.*. San Diego, USA: Bloomsbury Natural History.
Ο **Γεώργιος Σταματέλος**, (1824-1905), ήταν Έλληνας αντιναύαρχος, αρχηγός στόλου.

Βιογραφία
---------

Γεννήθηκε στα Ψαρά το 1824. Αρχικά εισήλθε στη Σχολή Ευελπίδων όπου μετά την αποφοίτησή του μετέβη προς μετεκπαίδευση στο γαλλικό πολεμικό ναυτικό. Όταν γύρισε στην Ελλάδα μετατάχθηκε στο Ελληνικό Βασιλικό Ναυτικό ως μόνιμος αξιωματικός με τον δεύτερο βαθμό, του ανθυποπλοιάρχου. Το 1890 προάχθηκε σε υποναύαρχο και το 1892 ανέλαβε αρχηγός της θωρηκτής μοίρας. Δύο χρόνια μετά κατόπιν αιτήσεώς του τέθηκε σε διαθεσιμότητα.

Το 1897 κατά τον Ελληνοτουρκικό πόλεμο ανακλήθηκε στην υπηρεσία μετά το συμβάν της δίκης του Κ. Σαχτούρη όπου και ανέλαβε διοικητής της Ανατολικής Μοίρας (Αιγαίου). Αποστρατεύθηκε τον επόμενο χρόνο λαμβάνοντας τον βαθμό του αντιναύαρχου.

Πέθανε στην Αθήνα το 1905. Την περιουσία του που αποτελούσαν δύο οικίες και το χρηματικό ποσό των 250.000 τότε δραχμών κατέλειπε μετά το θάνατό του στον εθνικό στόλο.

Πηγές
-----

* "Νεώτερον Εγκυκλοπαιδικόν Λεξικόν Ηλίου", τομ.17ος, σελ.210
Η **Σαχαλίν Γιούζνο Σαχαλίνσκ** (ρωσικά: «Сахалин» Южно-Сахалинск) είναι ομάδα χόκεϊ επί πάγου με έδρα το Γιούζνο Σαχαλίνσκ της νήσου Σαχαλίνης στη Ρωσία. Τα χρώματα της είναι το γαλάζιο και το μπλε. Αποτελεί μέρος του ευρύτερου σωματείου «Σαχαλίν». Η ομάδα αγωνίζεται στο Πρωτάθλημα χόκεϊ επί πάγου Ασίας από την περίοδο 2014/2015. Διεξάγει τους εντός έδρας αγώνες της στο λεντόβομ ντβόρτσε Κρίσταλ, χωρητικότητας 1.300 θεατών.

Ιστορία
-------

Η ομάδα χόκεϊ του συλλόγου συστάθηκε το 2014. Πριν αρχίσει να συμμετέχει σε επίσημους αγώνες, ονομαζόταν «Μορσκίγε λβι» (Морские львы, Θαλάσσια λιοντάρια). Ο πρώτος επίσημος αγώνας της ομάδας πραγματοποιήθηκε στις 7 Ιανουαρίου έναντι του συλλόγου χόκεϊ «Μπριάνσκ». Ο αγώνας έληξε με σκορ 5:1 υπέρ του συλλόγου Μπριάνσκ. Η πρώτη νίκη στην ιστορία του συλλόγου σημειώθηκε στις 16 Ιανουαρίου επί της «Ριαζάν» με 6:3. Η ομάδα μετονομάστηκε σε «Σαχαλίν» (Сахалин), καθώς αυτό είναι το όνομα που αντικατοπτρίζει με μεγαλύτερη ακρίβεια την περιφερειακή ταυτότητα της. Το 2016 τερμάτισε στη 2η θέση του Πρωταθλήματος Ασίας, ένα βήμα μακριά από ένα σημαντικό τρόπαιο. Το 2017, επανέλαβε αυτήν την επιτυχία.

Παραπομπές
----------

1. ↑  «Asia League Ice Hockey, 2014-15 season, eliteprospects». Ανακτήθηκε στις 12 Ιουλίου 2014.
2. ↑  «История хоккейного клуба». Αρχειοθετήθηκε από το πρωτότυπο στις 28 Μαρτίου 2017. Ανακτήθηκε στις 28 Ιουλίου 2017.
3. ↑  Смена названия не пошла на пользу сахалинской сборной по хоккею

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Сахалин (хоккейный клуб)  της Ρωσικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα PSK Sakhalin  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 41°53′58″N 12°28′29″E﻿ / ﻿41.89944°N 12.47472°E﻿ / 41.89944; 12.47472


  

**Σαν Λουίτζι ντέι Φραντσέζι** (ιταλ. *San Luigi dei Francesi*, μτφρ. *Άγιος Λουδοβίκος των Γάλλων*) είναι χριστιανικός ναός στην πόλη της Ρώμης. Βρίσκεται λίγα μόλις μέτρα από την περίφημη Πιάτσα Ναβόνα. Αποτελεί την εθνική εκκλησία των Γάλλων στην πόλη της Ρώμης από το 1589. Η εκκλησία από κοινού με τις άλλες γαλλικές εκκλησίες της πόλης, διοικείται από έναν εκπρόσωπο που ορίζει ο Γάλλος πρέσβης στην Αγία Έδρα.

Σημασία
-------

Η εκκλησία σχεδιάστηκε από τον Τζάκομο ντέλλα Πόρτα και χτίστηκε από τον Ντομένικο Φοντάνα κατά την περίοδο 1518 έως το 1589. Οι εργασίες ολοκληρώθηκαν με τη συμβολή της Αικατερίνης των Μεδίκων, η οποία και προσέφερε υπό τη μορφή δωρεάς προσωπική της περιουσία στην περιοχή. Είναι αφιερωμένη στην Παρθένο Μαρία, τον Άγιο Διονύσιο τον Αρεοπαγίτη και το Λουδοβίκο Θ', βασιλιά της Γαλλίας (1214 - 1270). Το γαλλικό στοιχείο διαφαίνεται ήδη από την πρόσοψη όπου και υπάρχουν αγάλματα προς τιμήν της ιστορίας της χώρας: ανάμεσά τους ο Καρλομάγνος, ο Λουδοβίκος Θ', η Αγία Κλοτίλδη και η Αγία Ιωάννα του Βαλουά. Επίσης τα εμβλήματα της Γαλλίας και της Ρώμης ενωμένα.

Η εκκλησία επιλέχθηκε σαν χώρος ταφής εξεχόντων προσώπων της γαλλικής κοινότητας της Ρώμης. Εδώ συναντά κανείς τον τάφο της Πωλίν ντε Μπομόντ, που πέθανε στη Ρώμη από φυματίωση το 1805, και τον οποίο ανήγειρε ο εραστής της, Σατομπριάν. Επίσης υπάρχει ο τάφος του οικονομολόγου Φρεντερίκ Μπαστιά και του Καρδιναλίου ντε Μπερνίς, πρέσβη στη Ρώμη των βασιλέων Λουδοβίκου ΙΕ' και Λουδοβίκου ΙΣΤ'.

Έργα τέχνης
-----------

Ο Ντομενικίνο ζωγράφισε στην εκκλησία αυτή ένα από τα αριστουργήματά του, τις τοιχογραφίες που εξιστορούν το Βίο της Αγίας Καικιλίας (ή Τσετσίλια όπως προφέρεται στα ιταλικά). Άλλοι καλλιτέχνες που εργάστηκαν για τη διακόσμηση του ναού είναι ο Καβαλιέρ Ντ’ Αρπίνο, ο Φραντσέσκο Μπασάνο ο Νεότερος, ο Τζιρολάμο Μουτσιάνο, ο Τζοβάνι Μπαλιόνε, ο Σιτσιολάντε ντα Σερμονέτα, ο Ιακοπίνο ντελ Κόντε, ο Πελεγκρίνο Τιμπάλντι και ο Αντουάν Ντεριζέ. 

Ωστόσο τα διασημότερα εκθέματα του ναού είναι τρία αριστουργήματα στο **Παρεκκλήσι Κονταρέλλι**, τα οποία και φιλοτέχνησε ο μεγάλος δάσκαλος του Μπαρόκ, ο Καραβάτζιο, και που εξιστορούν τρία περιστατικά από τη ζωή του Ευαγγελιστή Ματθαίου. Πρόκειται για τους παρακάτω τρεις διάσημους πίνακες:

* 
* 
* Η Κλήση του Αγίου ΜατθαίουΗ Κλήση του Αγίου Ματθαίου
* Ο Άγιος Ματθαίος και ο ΆγγελοςΟ Άγιος Ματθαίος και ο Άγγελος
* Το Μαρτύριο του Αγίου ΜατθαίουΤο Μαρτύριο του Αγίου Ματθαίου
* Τα έργα του Καραβάτζιο στο Παρεκκλήσι Κονταρέλλι.Τα έργα του Καραβάτζιο στο Παρεκκλήσι Κονταρέλλι.

Παραπομπές
----------

1. 1 2 3  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 7420. Ανακτήθηκε στις 31  Ιουλίου 2018.
2. 1 2 3 4 5  *dati.beniculturali.it*.
3. ↑  Ανακτήθηκε στις 6  Ιανουαρίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Chiesa di San Luigi dei Francesi (Rome) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123865914
* LCCN: n85154782
* ISNI: 0000 0001 2106 1425
* GND: 4199094-8
* SUDOC: 204740940

 |

 |
**Βουλκανισμός** (αγγλ. vulcanization) ονομάζεται η χημική επεξεργασία του ακατέργαστου καουτσούκ με θείο. Ο πρώτος που πέτυχε τη «θείωση» του καουτσούκ ήταν ο Αμερικανός Τσαρλς Γκουντγίαρ (Charles Goodyear) το 1839, αφού το θέρμανε 3-4 ώρες στους 140 βαθμούς με στοιχειακό θείο.  

Στόχος της επεξεργασίας αυτής είναι η βελτίωση των φυσικών και μηχανικών ιδιοτήτων του ακατέργαστου καουτσούκ. Το κατεργασμένο καουτσούκ χρησιμοποιείται κυρίως στη παραγωγή ελαστικών για οχήματα. Το 1843 κι ο Βρετανός Τόμας Χάνκοκ έκανε ακριβώς το ίδιο πείραμα και το ονόμασε βουλκανισμό, από το όνομα του αρχαίου Ρωμαίου θεού της φωτιάς και των ηφαιστείων Βουλκάνους (Vulcanus), θεωρώντας ότι τόσο το θείο όσο και οι υψηλές θερμοκρασίες βρίσκονται μόνο στα ηφαίστεια. Πέρα από το θείο, για το βουλκανισμό χρησιμοποιούνται επίσης το σελήνιο, το τελλούριο, το χλωριούχο θείο κ.λπ. Ο βουλκανισμός γίνεται πλέον και χωρίς θέρμανση (ψυχρός βουλκανισμός).

Πηγές
-----

*Λεξικό των -ισμών*, Αντώνης Διαμαντίδης, εκδ. Γνώση, σελ.63
|  |
| --- |
| Τμήμα μιας σειράς λημμάτων |
| Ισλάμ |
|  |
| Πεποιθήσεις
* Μοναδικότητα του Θεού
* Προφήτες
* Βιβλία της Αποκάλυψης
* Άγγελοι
* Προορισμός
* Ημέρα της Ανάστασης
 |
| Πρακτικές
* Ομολογία της πίστης
* Προσευχή
* Νηστεία
* Ελεημοσύνη
* Προσκύνημα
* Ραμαζάνι
 |
| 
* Κείμενα
* Νόμοι

* *Κοράνιο*
* *Σούνα*
* *Χαντίθ*

* *Σαρία* (νόμος)
* *Φικχ* (νομολογία )
 |
| 
* Ιστορία
* Ηγέτες

* Μωάμεθ

* *Αχλ αλ-Μπάιτ*
* *Σαχάμπα*

* *Ρασιντούν*
* Ιμαμάτο

* Χαλιφάτο
* Εξάπλωση του Ισλάμ
 |
| Κλάδοι
* Σουνίτες
* Σιίτες
* Σούφι
* Αχμαντίγια
* Ιμπαντί
 |
| 
* Πολιτισμός
* Κοινωνία

* Ακαδημαϊκά
* Ζώα
* Τέχνη
* Ημερολόγιο
* Παιδιά
* Δημογραφικά
* Εκδηλώσεις
* Τέμενος
* Φιλοσοφία
* Πολιτική
* Προσηλυτισμός
* Επιστήμη
* Γυναίκα
 |
| Σχετικά λήμματα
* Κριτική στο Ισλάμ
* Ισλάμ και άλλες Θρησκείες
* Ισλαμισμός
* Ισλαμοφοβία
* Γλωσσάρι
 |
| * π
* σ
* ε
 |

Η **Σαχάντα** είναι η ομολογία της πίστης και της εμπιστοσύνης στο Ισλάμ, με την οποία πρεσβεύεται ότι υπάρχει μόνο ένας Θεός (Αλλάχ) και ότι ο Μωάμεθ είναι αγγελιαφόρος του Θεού. Πρόκειται για μια καθορισμένη δήλωση που συνήθως αναφέρεται στα αραβικά: «Λα ιλαχά ιλλά-ιλαχού μουχαμαντούν ρασουλού-λλα *(στα αραβικά: لَا إِلٰهَ إِلَّا الله مُحَمَّدٌ رَسُولُ الله)»*, που σημαίνει: «Δεν υπάρχει άλλος Θεός άλλος από τον Θεό (Αλλάχ) και ο Μωάμεθ είναι ο Απεσταλμένος Του». Είναι σημαντικό να το αρθρώσει κάποιος για να γίνει μουσουλμάνος και να ασπαστεί το Ισλάμ. Η Σαχάντα, αποτελεί έναν από τους πέντε Στύλους του Ισλάμ. 

Σήμερα, τα κράτη της Σαουδικής Αραβίας και του Αφγανιστάν, χρησιμοποιούν την Σαχάντα ως σύμβολο στις σημαίες τους. Επίσης η Σαχάντα χρησιμοποιούνταν και στην σημαία του Ισλαμικού Κράτους (ISIS).
Αυτό το λήμμα αφορά σχεδιαστή μόδας.  Για τον δικαστικό και υπουργό της κυβέρνησης Παπαδήμου, δείτε: Γιώργος Σταυρόπουλος.  

Φόρεμα από μπροκάρ και σιφόν του George Stavropoulos. Νέα Υόρκη, δεκαετία 1960. Συλλογή ΠΛΙ, Ναύπλιο.
Ο **Γεώργιος Σταυρόπουλος** (αγγλικά: *George Stavropoulos*, Τρίπολη Αρκαδίας, 1920 - Νέα Υόρκη, 1990) ήταν Έλληνας σχεδιαστής μόδας που πραγματοποίησε σημαντική καριέρα στις ΗΠΑ.

Βιογραφία
---------

Γεννήθηκε το 1920 στην Τρίπολη της Αρκαδίας και ήταν το έβδομο από τα εννιά παιδιά πολύτεκνης οικογένειας. Το 1949 άνοιξε οίκο μόδας στην Αθήνα. και το 1952 δέχτηκε πρόταση από τον Κριστιάν Ντιορ για να εργαστεί για αυτόν στο Παρίσι, την οποία όμως απέρριψε. Αργότερα παντρεύτηκε την Ελληνοαμερικανίδα υπάλληλο της αμερικανικής πρεσβείας της Αθήνας, Νάνσυ Αγγελάκου και μετακόμισε στις ΗΠΑ.

Με την εγκατάστασή του το 1961 στις ΗΠΑ και συγκεκριμένα στη Νέα Υόρκη, ξεκίνησε μια σειρά πρετ-α-πορτέ και ενδυμάτων υψηλής ραπτικής. Τα δημοφιλέστερα σχέδιά του είναι εμπνευσμένα από την κλασική αρχαία ελληνική πτυχωτή σιλουέτα ενώ τα ρούχα του αντικατοπτρίζουν το πνεύμα της δεκαετίας του 1970. Τα στενά, συχνά λοξά κομμένα, μακριά φορέματα απεικονίζουν την εικόνα της σιλουέτας της εποχής εκείνης. Ο Σταυρόπουλος δημιουργούσε πάνω στο μοντέλο, συχνά με ένα μονοκόμματο κομμάτι υφάσματος. Εκτός από βελούδο σιφόν, χρησιμοποιούσε δαντέλες, μεταξωτό ζέρσεϊ, κεντημένη οργαντίνα και λαμέ βελούδο. Κατά τη διάρκεια της καριέρας του διετέλεσε μόδιστρος προσωπικοτήτων όπως η Ελίζαμπεθ Τέιλορ, η πρώτη κυρία των ΗΠΑ Λέιντι Μπερντ Τζόνσον, η Μαρία Κάλλας και η Μπάρμπρα Στράιζαντ ενώ ανέλαβε την ενδυματολογική επιμέλεια για διάφορες εκδηλώσεις και τηλεοπτικά σόου όπως τα Βραβεία Tony, η τηλεοπτική εκπομπή του Εντ Σάλλιβαν κ.ά.

Ο Σταυρόπουλος απεβίωσε το 1990 στη Νέα Υόρκη από τον καρκίνο του πνεύμονα. Από τον γάμο του με την Νάνσυ Αγγελάκου είχε αποκτήσει έναν γιο ονόματι Πήτερ,

Παραπομπές
----------

1. 1 2 3 4 5 6  «George P. Stavropoulos, Designer of Chiffon Classics, Is Dead at 70».
2. 1 2  O'Hara Callan, Georgina (1986). *The Encyclopaedia of Fashion*. H.N. Abrams. σελ. 232.
3. 1 2  «George Stavropoulos». Αρχειοθετήθηκε από το πρωτότυπο στις 4 Μαρτίου 2016.
4. ↑  «The Mood Is Ethnic, The Style Is Classic».
Ο **Σαχίν Ντίνο** ήταν Αλβανός πολιτικός και διπλωμάτης της Οθωμανικής Αυτοκρατορίας και της ανεξάρτητης Αλβανίας.

Γεννήθηκε στην Πρέβεζα κατά τη διάρκεια των τελευταίων δεκαετιών του 19ου αιώνα. Το 1897, συμμετείχε στην υπεράσπιση της Πρέβεζας ενάντια στα ελληνικά στρατεύματα. Κατά τη διάρκεια της Δεύτερης Συνταγματικής Εποχής της Οθωμανικής Αυτοκρατορίας, εξελέγη βουλευτής του *σαντζακίου* της Πρέβεζας. Μετά τη διακήρυξη της ανεξαρτησίας της Αλβανίας ήταν υπουργός εξωτερικών της χώρας από τις 17 Σεπτεμβρίου 1914 έως τις 27 Ιανουαρίου 1916.

Παραπομπές
----------

1. ↑  Demir, Fevzi (2007). *Osmanlı Devleti'nde II. meşrutiyet dönemi Meclis-i Mebusan seçimleri, 1908-1914*. İmge Kitabevi. σελ. 289. ISBN 975-533-526-9.
2. ↑  Neke, Michael (1987). *Entstehung und Ausbau der Königsdiktatur in Albanien, 1912-1939*. Oldenbourg Wissenschaftsverlag. σελ. 41. ISBN 3-486-54321-0.
Η **Ρωμαϊκή οικία** ή **Casa Romana** είναι μια ρωμαϊκή έπαυλη Πομπηϊανού τύπου του τέλους του 2 αι και των αρχών του 3 αι μ.Χ. κτισμένη στα ερείπια μιας Ελληνιστικής οικίας με θαυμάσιο αποχετευτικό σύστημα που βρίσκεται στην Κω. Αποτελείται από 36 δωμάτια και 3 υπαίθριους χώρους, τα αίθρια ή άτρια (από το λατινικό atrium). Η οικία έχει αναστηλωθεί.

Το 1933, ο μεγάλος σεισμός κατέστρεψε σχεδόν ολοκληρωτικά την Κω. Οι Ιταλοί, που τότε κατείχαν το νησί, βρήκαν την ευκαιρία να προχωρήσουν σε πολεοδομικό ανασχεδιασμό και πραγματοποίησαν εκτενείς ανασκαφές, καθώς γνώριζαν πως κάτω από τα ισοπεδωμένα κτίρια κρύβονταν αρχαία μνημεία. Ο Ιταλός αρχαιολόγος Laurenzi ανέλαβε την ανασκαφή και έπειτα η Ιταλική Διοίκηση προχώρησε στην πλήρη αναστήλωση της οικίας, η οποία και ολοκληρώθηκε ως το 1940.

Περιγραφή
---------

Η κεντρική είσοδος του κτιρίου βρίσκεται στην ανατολική πλευρά. Εκεί συναντάμε βάση αγάλματος ή στήλης με την επιγραφή «ΑΠΕΛΕΞΙΚΑΚΟΣ» (αυτός που διώχνει το κακό). Στο πρώτο άτριο βρίσκεται μια μικρή δεξαμενή και στο δάπεδο ένα εντυπωσιακό και καλοδιατηρημένο ψηφιδωτό με παράσταση πάνθηρα που κατασπαράζει ελάφι. Σχεδόν σε όλα τα δωμάτια της οικίας έχουν πανέμορφα ψηφιδωτά αλλά και πλούσιο διάκοσμο. Στο κεντρικό δωμάτιο της οικίας (ανδρώνας) αλλά και σε άλλα υπάρχουν ίχνη ορθομαρμάρωσης και ψηφιδωτά δάπεδα με γεωμετρικά κοσμήματα, παραστάσεις τίγρης, πάνθηρα κ.ά. Οι βοηθητικοί χώροι βρίσκονται στη βορειοδυτική πλευρά, κοντά στη σκάλα που οδηγεί στον όροφο. Σε κάθε αίθριο υπάρχουν μικρές ή μεγάλες δεξαμενές και ψηφιδωτά διαφόρων τύπων με πλούσια θεματολογία από Νηριήδες ως δελφίνια. Στο κτίριο βρέθηκαν και αγάλματα Νυμφών, της Αθηνάς, καθώς και ψηφιδωτό με αναπαράσταση βυθού, που αποδεικνύουν ότι η ζωή της οικίας ξεκίνησε στο τέλος της Ελληνιστικής εποχής.
Ο **Ζάραδρος** ή **Ζάδαδρος**  ή Σουτλέζ / Σατλούζ (Sutlej / Satluj) (ινδικά: सतलज नदी Σαταλάζ ναντί satalaj nadee; παντζάμπι: ਸਤਲੁਜ; σανσκριτικά: शतद्रुम (Σαταντρούμ / shatadrum); ουρντού: دریائے ستلُج ‎) είναι ο μακρύτερος από τους πέντε ποταμούς που διέρχονται από την ιστορική περιοχή του Παντζάμπ στη βόρεια Ινδία και το Πακιστάν. Ο ποταμός είναι επίσης γνωστός ως Σαταντρί (Satadree) ή Σαταρούντα (Shatarudra) από τους Γκόρκα (το Νεπαλέζικο Στρατό). Είναι ο ανατολικός παραπόταμος του ποταμού Ινδού.

Τα ύδατα του Ζαράδρου κατανέμονται στην Ινδία σύμφωνα με τη συνθήκη για τα ύδατα του Ινδού μεταξύ Ινδίας και Πακιστάν και ως επί το πλείστον εκτρέπονται σε αρδευτικά κανάλια στην Ινδία. Υπάρχουν πολλά μεγάλα υδροηλεκτρικά έργα στον Ζάραδρο, συμπεριλαμβανομένου του φράγματος 1.350 MW της Μπάκρα (Bhakra), του υδροηλεκτρικού σταθμού Καρτσάμ Βανγκτού (Karcham Wangtoo) 1.000 MW και του φράγματος Νάθπα Τζχάκρι (Nathpa Jhakri) 1.500 MW. Η περιοχή της λεκάνης απορροής ποταμού στην Ινδία βρίσκεται στα ινδικά ομόσπονδα κρατίδιο Χιμάτσαλ Πραντές, Παντζάμπ, Τζαμού και Κασμίρ, Ρατζαστάν και Χαρυάνα.

Παραπομπές
----------

1. ↑  Karttunen, Klaus (Helsinki) (2006-10-01). «Zaradrus» (στα αγγλικά). *Brill’s New Pauly*. .

Εξωτερικοί σύνδεσμοι
--------------------

* Πολυμέσα σχετικά με το θέμα  Sutlej River στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 242327377
* LCCN: sh85130912
* GND: 7570887-5

 |

 |
**Οι κοινοβουλευτικές εκλογές** πραγματοποιήθηκαν στο Τατζικιστάν την 1η Μαρτίου 2020.  Το αποτέλεσμα ήταν μια μεγάλη νίκη για το κυβερνών Λαϊκό Δημοκρατικό Κόμμα, το οποίο κέρδισε 47 από τις 63 έδρες. Το μόνο κόμμα της αντιπολίτευσης, το Σοσιαλδημοκρατικό Κόμμα, έλαβε μόλις το 0,3% των ψήφων. 

Ο Οργανισμός για την Ασφάλεια και τη Συνεργασία στην Ευρώπη επέκρινε τις αρχές για τον τρόπο διεξαγωγής των εκλογών.

Εκλογικό σύστημα
----------------

Τα 63 μέλη της Συνέλευσης των Αντιπροσώπων εκλέγονται με δύο μεθόδους: 41 μέλη εκλέγονται σε μονομελή εκλογική περιφέρεια χρησιμοποιώντας το σύστημα δύο γύρων, ενώ 22 έδρες εκλέγονται με αναλογική εκπροσώπηση σε μια ενιαία εθνική εκλογική περιφέρεια, με εκλογικό όριο 5 %.  Οι ψηφοφόροι έδωσαν μία ψήφο για έναν υποψήφιο στην μονομελή εκλογική τους περιφέρεια, με τις συνολικές ψήφους που έλαβαν σε όλες τις εκλογικές περιφέρειες να χρησιμοποιούνται για τον καθορισμό των αναλογικών εδρών. Σε κάθε εκλογική περιφέρεια, η προσέλευση των ψηφοφόρων πρέπει να είναι τουλάχιστον 50% για να κηρυχθεί έγκυρη η εκλογή.

Εκστρατεία
----------

Συνολικά 241 υποψήφιοι κατήλθαν στις εκλογές, οι 65 για τις 22 έδρες της κομματικής λίστας και 176 για τις 41 έδρες. 

Το Ισλαμικό Κόμμα Αναγέννησης του Τατζικιστάν δεν μπόρεσε να συμμετάσχει, έχοντας απαγορευτεί από τις αρχές για κατηγορίες τρομοκρατίας το 2015.

Προκαταρκτικά αποτελέσματα
--------------------------

|  |
| --- |
|  |
| Κόμμα | Ψήφοι |  % | Έδρες |
| Με κομματική λίστα (TRS) | Με αναλογική εκπροσώπηση (PR) | Σύνολο | +/– |
| Λαϊκό Δημοκρατικό Κόμμα |  | 50,4 | 35 | 12 | 47 | –4 |
| Κόμμα Οικονομικής Μεταρρύθμισης |  | 16,6 | 1 | 4 | 5 | +2 |
| Αγροτικό Κόμμα |  | 16,5 | 3 | 4 | 7 | +2 |
| Σοσιαλιστικό Κόμμα |  | 5,2 | 0 | 1 | 1 | 0 |
| Δημοκρατικό κόμμα |  | 5,1 | 0 | 1 | 1 | 0 |
| Κομμουνιστικό Κόμμα του Τατζικιστάν |  | 3,1 | 2 | 0 | 2 | 0 |
| Σοσιαλδημοκρατικό Κόμμα |  | 0,3 | 0 | 0 | 0 | 0 |
| **Σύνολο** | **4.245.951** | **100** | **41** | **22** | **63** | **0** |
| Εγγεγραμμένοι ψηφοφόροι / προσέλευση | 4.929.128 | 86,1 | - | - | - | - |
| Πηγή: RFERL, Asia Plus |

Παραπομπές
----------

1. ↑  Elections To Tajikistan's Lower House To Take Place March 1, Upper House March 27 - Decree Urdu Point, 4 Δεκεμβρίου 2019
2. 1 2  «Tajikistan’s long-serving ruler dispenses with all political opposition». *The Economist*. 2020-03-07. .
3. ↑  Electoral system IPU
4. ↑  Electoral law Αρχειοθετήθηκε 2020-09-21 στο Wayback Machine. Legislation Online
5. ↑  CPT, SDPT fail to pass a 5-oersent threshold to get into the parliament, says CCER head Asia Plus, 2 Μαρτίου 2020
6. ↑  Pitiot, Christophe (1 Μαρτίου 2020). «Ruling party in Tajikistan expected to sweep parliamentary election». *euronews* (στα Αγγλικά). Ανακτήθηκε στις 11 Μαρτίου 2020.
Συντεταγμένες: 34°N 2°E﻿ / ﻿34°N 2°E﻿ / 34; 2

Ο **Σαχαριανός Άτλας** (αραβικά: الأطلس الصحراوي‎) είναι οροσειρά του συστήματος του Άτλαντα. Βρίσκεται κυρίως στην Αλγερία, με το ανατολικό άκρο του να βρίσκεται στην Τυνησία. Παρόλο που δεν είναι τόσο ψηλός όσο ο Άτλας του Μαρόκου, οι κορυφές του είναι πιο επιβλητικές από την οροσειρά του Άτλαντα του Τελλ που εκτείνεται παράλληλα και πιο κοντά στην ακτή. Η ψηλότερη κορυφή στην οροσειρά είναι η Τζεμπέλ Αϊσά στην οροσειρά Κσουρ στα 2.236 μέτρα (7.336 πόδια).

Γεωγραφία
---------

Ο Σαχαριανός Άτλαντας περιλαμβάνει αρκετές υπο-οροσειρές: την Οροσειρά Κσουρ στα δυτικά, την Οροσειρά Αμούρ στα κεντρικά της και την οροσειρά Ουλέντ-Ναΐλ στο ανατολικό της άκρο. Περιλαμβάνει επίσης την οροσειρά Ωρές (Μπελεζμά), τα όρη Χοντνά, την οροσειρά Νεμεμσά και τα όρη Ζαμπ. Ο Άτλας του Τελλ και ο Σαχαριανός Άτλας συγχωνεύονται στα ανατολικά στην οροσειρά Τεμπέσα και στα όρη Μετζερντά. 

Συνορεύει στα βορρά με τα Ωτ Πλαιν, και είναι ένα από τα απέραντα οροπέδια της Αφρικής, που σχηματίζεται από πετρώματα αρχαίας βάσης που καλύπτονται από ιζήματα ρηχών θαλασσών και προσχωσιγενών αποθέσεων.

Ανάμεσα στα ποτάμια του Άτλαντα, ο Σαχαριανός Άτλας τροφοδοτεί ουαντί. Μεταξύ αυτών είναι τα ουαντί *Σελίφ* και *Τουίλ*, κοίλες ποταμού που περιέχουν νερό μόνο κατά τη διάρκεια των υγρών περιόδων, αποστραγγίζοντας αντίστοιχα τις οροσειρές *Αμούρ* και *Ουλέντ-Ναΐλ* του Σαχαριανού Άτλαντα.

Τα όρη του Σαχαριανού Άτλαντα σηματοδοτούν το βόρειο άκρο της ερήμου της Σαχάρας. Τα βουνά δέχονται βροχοπτώσεις και είναι καταλληλότερα για την εξάσκηση γεωργίας από ότι τα οροπέδια στα βόρεια. Σήμερα το μεγαλύτερο μέρος του πληθυσμού της περιοχής είναι Βέρβεροι Σαουί.

Δείτε επίσης
------------

* Άτλας (οροσειρά)
* Κατάλογος βουνών στην Αλγερία

Παραπομπές
----------

1. ↑  Martonne, Emmanuel de (1921). «Notes de géographie physique algérienne». *Annales de géographie* **30** (165): 223–231. doi:10.3406/geo.1921.8985. .
2. ↑  Shahin, Mamdouh (2007). *Water resources and hydrometeorology of the Arab region*. Dordrecht. σελ. 40. ISBN 978-1-4020-5414-3.
3. 1 2  «Atlas Mountains | mountains, Africa». *Encyclopedia Britannica* (στα Αγγλικά). Ανακτήθηκε στις 30 Απριλίου 2020.
4. ↑  «Shawiya | people». *Encyclopedia Britannica* (στα Αγγλικά). Ανακτήθηκε στις 30 Απριλίου 2020.
5. ↑  Jani, Vibhavari (2011). *Diversity in Design: Perspectives from the Non-Western World*. New York: A&C Black. σελ. 197. ISBN 978-1-56367-755-7.
Με το όνομα «**Ρωμαϊκή Καμπανία**» (Campagnia di Roma = κάμπος της Ρώμης), ή «Άγκρο Ρομάνο» (Agro Romano), φέρεται μεγάλη πεδινή έκταση της κεντρικής Ιταλίας που περιλαμβάνει την περιοχή της Ρώμης και του Λάτσιο (αρχαίο Λάτιο) και που εκτείνεται από την Τυρρηνική θάλασσα μέχρι τις παρυφές των Απεννίνων, συνολικής έκτασης περίπου 2000 τ.χλμ. Λόγω του πορώδους εδάφους και του πλήθους των υδάτινων πηγών που αναβλύζουν εκεί και που απολήγουν σε μικρούς χείμαρρους, η περιοχή αυτή υπήρξε ανέκαθεν ελώδης αλλά και ιδιαίτερα εύφορη.

Κατά την αρχαιότητα στη περιοχή αυτή κατοικούσαν οι Bόλσκοι, οι οποίοι με συνεχή έργα είχαν καταφέρει ν΄ αποχετεύουν τα νερά των πηγών στη θάλασσα. Αργότερα όμως οι Ρωμαίοι φαίνεται να παραμέλησαν τα έργα αυτά και η περιοχή περιέπεσε στη πρότερη κατάσταση. Επί Ρωμαϊκής Αυτοκρατορίας γίνανε κάποιες προσπάθειες αποξήρανσης, παράλληλα με τη διάνοιξη της Αππίας οδού που διέσχιζε την περιοχή, που όμως κατά τον μεσαίωνα εγκαταλείφθηκαν και πάλι, με συνέπεια να επέλθει πλήρης ερήμωση της περιοχής.

Με τη σύσταση του ενιαίου Ιταλικού Βασιλείου, τον 19ο αιώνα ξεκίνησαν μεγάλες προσπάθειες και δαπανήθηκαν κολοσσιαία ποσά σε αποξηραντικά και εξυγιαντικά έργα στη περιοχή και σιγά - σιγά άρχισαν πράγματι τεράστιες τελματώδεις εκτάσεις να μεταβάλλονται σε εύφορα εδάφη. 

Γεγονός είναι ότι η μεγαλύτερη προσπάθεια τέτοιων έργων αναλήφθηκε από το φασιστικό καθεστώς του Μουσολίνι που με πολύ δραστικά μέτρα μεταξύ των οποίων και υποχρεωτικές προσωπικές εργασίες επιτεύχθηκε η πλήρης αποξήρανση και εξυγίανση της περιοχής, που απετέλεσε και το κυρίαρχο στοιχείο της τότε φασιστικής (εσωτερικής) προπαγάνδας.

Σήμερα η Ρωμαϊκή Καμπανία είναι από τις πλέον εύφορες περιοχές της Ιταλίας με πλούσια παραγωγή λαχανικών και φρούτων.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316401536
* LCCN: sh85019184
* GND: 4117068-4
* SUDOC: 02763227X

 |

 |
Το όρος **Ριζό**, βρίσκεται στην ανατολική πλευρά της Πίνδου, ανάμεσα στην Καστοριά και τα Γρεβενά. Έχει υψόμετρο 1002 μέτρα.

Ιστορικά ατοιχεία
-----------------

Ερείπια του τείχους προς την Εράτυρα
Ο καθηγητής ιστοριολογίας Αντώνιος Κεραμόπουλος επιβεβαίωσε Ρωμαϊκές επιγραφές του 1 αιώνος π.Χ. μεταξύ Δομιτίου και Σκιπίωνος, για την άγρια μάχη που διεξήχθη στις τοποθεσίες αυτές. Ο Ιωάννης Φωτόπουλος στο βιβλίο του *Ιστορία της Σέλιτσας - Εράτυρας* ερευνά και συμπεραίνει την Ρωμαϊκή παρουσία στην περιοχή αυτή αλλά και εμφύλιες διενέξεις την εποχή εκείνη. Ο στρατός του Σκιπίωνος εκ Ασίας ερχόμενος διέγραψε μια πορεία από την Κίναμη, πέρασε πεζός τον πόρο του Αλιάκμονος, ανηφόρησε προς την τοποθεσία Χελιμόδι και εν συνεχεία συνεπλάκη με τον στρατό του Δομιτίου στην τοποθεσία Μαγούλα της Εράτυρας. Η προτίμηση του χώρου της μάχης ορίζεται από την γεωμορφολογία της περιοχής και την περιφρούριση της Σέλιτσας (Εράτυρας). Ο Ν. Παπαδάκης στο έργο του *Οδοιπορικες σημειώσεις* αναφέρει την ύπαρξη οχυρωματικών τειχών στο Σιντσάκιο (τοποθεσία Παλαιογουλάς) και το άλλο στο Βραττίνιο. Σύμφωνα με έρευνες, έχει βρεθεί -και σύμφωνα με τις περιγραφές του κ. Παπαδάκη επιβεβαιώνεται αυτό- υπάρχει οργανωμένη προϊστορική ακρόπολη με περιτειχίσματα. Καθώς δεν έχουν βρεθεί κεραμικά στην ακρόπολη οδηγεί μερικούς να συμπεράνουν ότι κατοικούταν, η ακρόπολη, στην προκεραμική φάση της Νεολιθικής περιόδου, πριν το 6000 π.Χ..

Βιβλιογραφία
------------

1. Γεώργιος Αλεξίου: Προϊστορικές Ακροπόλεις του Βογατσικού, 1996
2. Ιωάννης Φωτόπουλος: Ιστορία της Σελίτσης - Εράτυρος, Αθήναι 1939
3. Ν Παπαδάκις: Εκ της Άνω Μακεδονίας, Αθήναι 1913
4. Αχιλλέας Βυτανιώτης:Αλιάκμων Βοΐου, Κιλκίς 1999
5. Νικόλαος Σχοινάς: Οδοιπορικαί σημειώσεις Μακεδονίας Ηπείρου Αθήνα MESSAGER D' ATHENES, 1886.
Το ***Γάμος... αλά Ελληνικά: Εφτά Επεισόδια Φαγούρα!***  (αγγλ.: *My Big Fat Greek Life*) είναι αμερικανική sitcom τηλεοπτική σειρά, που προβλήθηκε στο CBS, το 2003. Πρόκειται για τη συνέχεια της ιστορίας της ταινίας *Γάμος... αλά Ελληνικά*, του 2002, και η παραγωγή έγινε από το *HBO Television* και την εταιρεία του Τομ Χανκς, *Playtone*. Συνολικά κυκλοφόρησε μόλις 7 επεισόδια.

Η σειρά στην πρεμιέρα της είχε μεγάλη τηλεθέαση, φτάνοντας τους 22.9 εκατομμύρια τηλεθεατές. Το ντεμπούτο της σειράς ήταν το υψηλότερο που είχε σημειωθεί ποτέ για σειρά *network sitcom*, όμως την ξεπέρασε η σειρά του NBC, *Jesse*. Την επόμενη εβδομάδα η σειρά σημείωσε μείωση στην τηλεθέαση, που άγγιξε το 28%, όμως και πάλι ξεπέρασε το *The Simpsons*, του FOX. Παρόλα αυτά, τα νούμερα της σειράς έπεσαν πολύ, και το CBS, προέβη σε πρόωρη ακύρωσή.

Παραπομπές
----------

1. ↑  Το DVD της σειράς
2. ↑  «'Greek Life' premiere a hit for CBS - Los Angeles Times». Articles.latimes.com. 26 Φεβρουαρίου 2003. Ανακτήθηκε στις 12 Δεκεμβρίου 2013.
3. ↑  «'Fat Greek Life' pulls its weight - Los Angeles Times». Articles.latimes.com. 4 Μαρτίου 2003. Ανακτήθηκε στις 12 Δεκεμβρίου 2013.
4. ↑  Buckman, Adam (29 Μαΐου 2003). «Fast Lane To A Big, Fat Fizzler | New York Post». Nypost.com. Ανακτήθηκε στις 12 Δεκεμβρίου 2013.

Εξωτερικοί σύνδεσμοι
--------------------

* *Γάμος... αλά Ελληνικά: Εφτά Επεισόδια Φαγούρα!*   στην IMDb
Η **Σεντέφ Καμπάς Γιρμιμπεσόγλου** (τουρκικά: Sedef Kabaş Yirmibeşoğlu, γεννηθείσα στις 8 Δεκεμβρίου 1968) είναι Τουρκάλα δημοσιογράφος και τηλεοπτική παρουσιάστρια η οποία παρουσιάζει σε διάφορα ειδησεογραφικά κανάλια στην Τουρκία από το 1997. Τον Ιανουάριο του 2022, έλαβε διεθνή προσοχή αφού συνελήφθη μετά από μια τηλεοπτική συνέντευξη στην οποία φέρεται να προσέβαλε τον Ρετζέπ Ταγίπ Ερντογάν.

Νεότερα χρόνια
--------------

Η Καμπάς γεννήθηκε στις 8 Δεκεμβρίου 1968 στο Λονδίνο του Ηνωμένου Βασιλείου, κόρη της Μουάλλα και του Μεχμέτ Καμπάς, ενός κοσμηματοπώλη. Αποφοίτησε με πτυχίο στις διεθνείς σχέσεις στο Πανεπιστήμιο Μπογάζιτσι στην Κωνσταντινούπολη το 1992, προτού συνεχίσει τις σπουδές της στις Ηνωμένες Πολιτείες μετά τη λήψη υποτροφίας Φουλμπράιτ. Στη συνέχεια απέκτησε μεταπτυχιακό στην τηλεοπτική δημοσιογραφία από το Πανεπιστήμιο της Βοστώνης στη Βοστώνη της Μασαχουσέτης.

Παραπομπές
----------

1. 1 2  «Sedef Kabaş kimdir, kaç yaşında, nereli, kiminle evli, nerede yazıyor? İşte biyografisi». *Karar* (στα Τουρκικά). 22 Ιανουαρίου 2022. Ανακτήθηκε στις 23 Ιανουαρίου 2022.
2. 1 2  Mendola, Emanuele (19 Ιανουαρίου 2015). «Intervista esclusiva a Sedef Kabaş, la giornalista turca accusata di aver minacciato con un Tweet il procuratore capo di İstanbul : NOi contro la CORRUZIONE». *Noi contro la corruzione* (στα Ιταλικά). Ανακτήθηκε στις 23 Ιανουαρίου 2022.
**Γάιτα** λεγόταν παλιά μικρό ιδιότυπο ξύλινο ιστιοφόρο σκάφος που η ναυπήγησή του φέρεται να ξεκίνησε στα παράλια της Μικράς Ασίας.

Το σκάφος αυτό χρησιμοποιούνταν κυρίως για διαπορθμεύσεις παράλιων περιοχών που μεσολαβούσαν βραχώδεις ακτές, χωρίς οδική σύνδεση μεταξύ τους. Γάιτες αναπτύχθηκαν κυρίως στο κόλπο της Σμύρνης και βεβαίως στη Κωνσταντινούπολη.

Στην Ελλάδα γάιτες χρησιμοποιήθηκαν κυρίως στη Λιμνοθάλασσα Μεσολογγίου, στο Λακωνικό κόλπο και ελάχιστα στον Αργοσαρωνικό. Ήταν σκάφη πολύ χαμηλά με μικρό βύθισμα και μικρού σχετικά πλάτους που τους έδινε μια σχετική ταχύτητα αλλά με ελάχιστες άλλες αξιώσεις και για το λόγο αυτό χρησιμοποιούνταν σε υπήνεμους πάντα κόλπους.

* Οι Τούρκοι αποκαλούν τη γάιτα "κουρίτ", (κουρίτα)

Πηγές
-----

* *Νεώτερον Εγκυκλοπαιδικόν Λεξικόν Ηλίου* τ.4ος, σ.925


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **γάιτα**  |
Σεντρίκ Μενσά
Ο **Σεντρίκ Μενσά**, γεννημένος στις 6 Μαρτίου 1989 στη Μασσαλία (Γαλλία), είναι Τογκολέζος διεθνής ποδοσφαιριστής, ο οποίος αγωνίζεται στη θέση του τερματοφύλακα. Στις 5 Σεπτεμβρίου 2010, εντάχθηκε στη δεύτερη ομάδα της Ολιμπίκ Μαρσέιγ, η οποία αγωνιζόταν τότε στην DH.

Καριέρα
-------

Ο Σεντρίκ Μενσά αγωνίστηκε από το 2006 ως το 2007 στις ρεζέρβες της Ζιροντέν Μπορντό, προτού ενταχθεί σε αυτές της Λιλ ΟΣΚ για διάρκεια ενός έτους. Στη συνέχεια, αποκτήθηκε από την Παρί ΦΚ, όπου αγωνίστηκε, μονάχα, σε δύο αγώνες για τη Νασιονάλ. Κλήθηκε για πρώτη φορά στην Εθνική Τόγκο το 2007 και αγωνίστηκε σε τρεις αγώνες για τα προκριματικά του Παγκοσμίου Κυπέλλου του 2010 (δύο απέναντι στη Ζάμπια και έναν απέναντι στη Σουζιλάνδη). Τον Ιούνιο του 2010, εντάχθηκε στη δεύτερη ομάδα της Ολιμπίκ Μαρσέιγ, κι ενώ αυτή βρισκόταν στην DH, ώστε να τη βοηθήσει να επιστρέψει στο CFA. Καθώς η ομάδα άλλαξε πολιτική, με στόχο την προώθηση νεαρών παικτών που προέρχονταν από τα τμήματα υποδομής της, το συμβόλαιό του δεν ανανεώθηκε με το πέρας της σεζόν 2011-2012.

Παραπομπές
----------

1. ↑  OM : Mensah signe deux ans ! Αρχειοθετήθηκε 2010-10-15 στο Wayback Machine. football.fr, 12 octobre 2010
2. ↑  Les statistiques des joueurs de la FIFA : Cédric Mensah Αρχειοθετήθηκε 2013-09-21 στο Wayback Machine. fr.fifa.com, FIFA, 4 octobre 2010

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* (Αγγλικά) Προφίλ στο national-football-teams.com
Συντεταγμένες: 36°53′23″N 27°17′5″E﻿ / ﻿36.88972°N 27.28472°E﻿ / 36.88972; 27.28472


Πανοραμική άποψη του Ωδείου Κω
Το **Ρωμαϊκό Ωδείο** θεωρείται ένα από τα πιο σημαντικά δημόσια οικοδομήματα της αρχαίας Κως. Βρέθηκε από τον Ιταλό αρχαιολόγο Laurenzi σε ανασκαφή που πραγματοποιήθηκε το 1929. 

Κατασκευάστηκε το 2ο αι. μ.Χ. και πιστεύεται ότι κατέλαβε τη θέση προγενέστερου δημόσιου κτηρίου που ίσως ήταν το Βουλευτήριο της πόλης. 

Παρότι το ωδείο κατασκευάστηκε για τη διεξαγωγή μουσικών αγώνων, χρησιμοποιούνταν ταυτόχρονα και ως έδρα της Γερουσίας, η οποία προσέδιδε τιμές σε διακεκριμένους πολίτες του νησιού. 

Το οικοδόμημα ήταν αρχικά στεγασμένο και η χωρητικότητά του υπολογίζεται σε περίπου 750 άτομα. Το κοίλο του, προσανατολισμένο προς το βορρά, στηριζόταν σε θολωτές κατασκευές, τις οποίες έφεραν κτιστοί πεσσοί χυτής τοιχοποιίας. Διέθετε δεκατέσσερις σειρές μαρμάρινων εδωλίων, από τις οποίες έχουν αναστηλωθεί οι εννέα, και χωριζόταν με διάδρομο σε δύο διαζώματα, από τα οποία το κατώτερο χωριζόταν σε κερκίδες με τέσσερις κλίμακες. Κάτω από το κοίλο διαμορφώθηκαν δύο ημικυκλικές στοές και μια σειρά δωματίων που χρησίμευαν είτε ως καταστήματα είτε ως εργαστήρια. Η σκηνή είχε την ασυνήθιστη μορφή ακανόνιστου πενταγώνου και αποτελείτο από δύο μέρη, το προσκήνιο και το παρασκήνιο, τα οποία επικοινωνούσαν μεταξύ τους με τρεις εισόδους. Στις δύο πλευρές της σκηνής υπήρχαν ακόμη δύο θύρες που οδηγούσαν στις παρόδους. Η ορχήστρα ήταν κυκλική και το δάπεδό της ήταν διακοσμημένο με μαρμαροθέτημα. Δύο ακόμη ψηφιδωτά δάπεδα κοσμούσαν τις παρόδους. Βρέθηκαν κρυμμένα γύρω στα 18 μαρμάρινα αγάλματα, εκ των οποίων το σημαντικότερο είναι αυτό του Ιπποκράτη που σήμερα εκτίθεται στο αρχαιολογικό μουσείο της Κω. 

Σήμερα στο ωδείο φιλοξενούνται ποικίλα πολιτιστικά δρώμενα, κυρίως κατά τους καλοκαιρινούς μήνες. Επίσης, στο εσωτερικό του Ωδείου φιλοξενείται έκθεση φωτογραφίας του Αρχαιολογικού Ινστιτούτου Αιγαιακών Σπουδών, χρηματοδοτούμενη από το Γ’ Κ.Π.Σ.
Ο **Γιάννης Νεμπίδης** (1931-2000) ήταν Έλληνας διεθνής ποδοσφαιριστής που αγωνιζόταν ως μέσος.

Γεννήθηκε στη Δράμα το 1931 και σε μικρή ηλικία εγκαταστάθηκε μαζί με την οικογένεια του στην Αθήνα. Το 1945 εντάχθηκε στο ανεξάρτητο σωματείο Νίκη Υμηττού, όπου και αγωνίστηκε για 2 χρόνια και το 1947 μεταπήδησε στην Α.Ε. Παγκρατίου, με την οποία αγωνίστηκε στο πρωτάθλημα Β΄ Κατηγορίας της Ε.Π.Σ. Αθηνών για 2 χρόνια. Το καλοκαίρι του 1949 και στην ηλικία των 18 ετών, πήρε μεταγραφή στον Παναθηναϊκό. με τη φανέλα του οποίου αγωνίστηκε έως και το 1962, όποτε και αποχώρησε από την ενεργό δράση, έχοντας κατακτήσει 4 Πρωταθλήματα Ελλάδας (3 πρωταθλήματα Α΄ Εθνικής τα έτη 1960, 1961, 1962 και 1 Πανελλήνιο πρωτάθλημα το 1953), 1 Κύπελλο Ελλάδας (1955) και 7 Πρωταθλήματα Ε.Π.Σ. Αθηνών (1952, 1953, 1954, 1955, 1956, 1957, 1959). Αρχικά αγωνιζόταν ως σέντερ φορ και από το 1951 καθιερώθηκε ως δεξί χαφ, θέση στην οποία και διακρίθηκε. Υπήρξε αρχηγός των «πρασίνων» και συμπαίκτες του υπήρξαν μεταξύ άλλων οι Λινοξυλάκης, Παπαντωνίου, Σοφιανός, Φωτεινός, Αλούπης, Κουρτζίδης, Σταφυλίδης, Απέργης, Βουτσαράς, Θεοφάνης, Πανάκης, Μαριδάκης, Παπαεμμανουήλ, Μπενάρδος, Καμάρας, Πυτιχούτης κ.α..

Υπήρξε 12 φορές διεθνής με την Εθνική Ελλάδας ανδρών από το 1953 έως το 1959. Επίσης υπήρξε διεθνής με την Εθνική Ελλάδας ενόπλων δυνάμεων, κατακτώντας το Παγκόσμιο Κύπελλο Ενόπλων το 1952.

Απεβίωσε στις 5 Νοεμβρίου 2000.

Παραπομπές
----------

1. ↑  *"Αυτός είναι ο νέος σέντερ-φόρ του Παναθηναϊκού Ιω. Νεμπίδης*", εφ. Αθλητική Ηχώ, 18/08/1949, σελ. 3
2. ↑  *"Για θυμήσου..."*, 11/11/2000, tanea.gr
3. ↑  *"Έφυγε ο Γιάννης Νεμπίδης"*, 06/11/2000, tanea.gr
Συντεταγμένες: 37°2′28″N 25°26′3″E﻿ / ﻿37.04111°N 25.43417°E﻿ / 37.04111; 25.43417

Το **Σαγκρί** είναι κοινότητα της Νάξου στο Νομό Κυκλάδων και βρίσκεται 11 χλμ. νοτιοανατολικά της Χώρας, περί το κέντρο του νησιού. Έδρα της κοινότητας αυτής είναι το Άνω Σαγκρί στο οποίο και υπάγονται τα χωριά Κάτω Σαγκρί, το Κανακάρι, το Καστράκι ή Κάμπος και η Μικρή Βίγλα. 

Το 1955 ήδη το Σαγκρί διέθετε δημοτικό σχολείο, τηλεγραφείο ενώ αριθμούσε 700 κατοίκους. Σήμερα αποτελεί δημοτικό διαμέρισμα του Δήμου Νάξου και αριθμεί 362 κατοίκους. Ο ιερός ναός του χωριού είναι αφιερωμένος στους Ταξιάρχες. Είναι γνωστό για την όμορφη αρχιτεκτονική του, τα διάσπαρτα μοναστήρια και τον αρχαιολογικό χώρο του Ναού της Δήμητρας στην περιοχή Γύρουλας. Δεσπόζουσα θέση στο κέντρο του χωριού κατέχει το φημισμένο μοναστήρι του Αγίου Ελευθερίου, στο οποίο πρόσφατα μεταφέρθηκαν τα λείψανα του αγίου και αποτελεί τόπο προσκυνήματος για τους πιστούς που συρρέουν απ' όλο το νησί τη μέρα της γιορτής του.Σε κοντινή απόσταση βρίσκεται και ο πύργος του Μπαζαίου, πρότυπα αναστυλωμένο μνημείο του 17ου αιώνα, όπου από το 2001 κάθε καλοκαίρι φιλοξενείται το Φεστιβάλ Νάξου, με θεματικές εκθέσεις, συναυλίες, θεατρικές παραστάσεις και πολιτιστικά δρώμενα. Το χωριό φημίζεται και για τους ενετικούς του πύργους, δύο από τους οποίους, ερειπωμένοι, είναι στο Κάτω Σαγκρί ένα διατηρητέο οικισμό, ενώ ένας τρίτος, ο Πύργος του Παλαιολόγου, αναπαλαιωμένος, βρίσκεται σε 20'. Δεν είναι όμως μονάχα οι βυζαντινές εκκλησίες και οι αρχαιότητες που κάνουν το Σαγκρί να ξεχωρίζει. Είναι κυρίως οι μαγευτικές παραλίες του με την κατάλευκη αμμουδιά και τα υπέροχα χρώματα της θάλασσας.
Ξακουστή η Μικρή Βίγλα με το βραχώδη λόφο που χωρίζει δύο πανέμορφες αμμουδιές, της απάνεμης Βίγλας και του Ορκού. Μετά την Μικρή Βίγλα οι εκτεταμένες αμμουδιές Καστράκι και Γλυφάδα που καταλήγουν στους μαγευτικούς όρμους του Αλυκού και το υπέροχο δάσος από μικρούς κέδρους, που ξεμπροβάλλουν πάνω στη λευκή άμμο. Ένα τοπίο μοναδικό στο νησί.

Συλλογή φωτογραφιών
-------------------

* Ο ναός του αγίου ΝικολάουΟ ναός του αγίου Νικολάου
* Μονή Αγίου ΕλευθερίουΜονή Αγίου Ελευθερίου

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.

Εξωτερικοί σύνδεσμοι
--------------------

* Πύργος του Μπαζαίου

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σαγκρί Νάξου** |
Ο **Γ.Σ. Άρης Δράμας** ιδρύθηκε το 1926. Μαζί με την Ελπίδα Δράμας και τη Δόξα Δράμας έπαιξε σημαντικό ρόλο στην ιστορία του Δραμινού ποδοσφαίρου. Είχε χρώματα το κίτρινο και το μαύρο.

Μέχρι το 1931 ο Άρης έδινε φιλικές συναντήσεις στα χωριά και τις γειτονικές πόλεις Καβάλας, Ξάνθη και Σέρρες. Το 1931 η Ε.Π.Σ.Α.Μ. προκηρύσσει το πρωτάθλημα Α΄ κατηγορίας. Επικρατούσαν, βέβαια, οι απόψεις των Καβαλιωτών που είχαν και το βέτο γιατί στην κατηγορία είχαν τρία σωματεία πρώτης κατηγορίας: ο Ηρακλής Καβάλας, η Α.Ε.Κ. Καβάλας και οι Φίλιπποι Καβάλας ενώ από τη Δράμα μόνο η Δόξα. Έτσι κρατούσαν στη Β΄ κατηγορία την Ελπίδα Δράμας και τον Άρη μαζί με τρεις άλλες ομάδες: την Ασπίδα Δράμας, τον Ερμή Δράμας (μια ομάδα εμποροϋπάλληλων) και τον Πανδραμαϊκό. 

Την περίοδο 1963–64 αγωνίστηκε στο πρωτάθλημα της Β΄ Εθνικής (4ος όμιλος). Κατέλαβε την 10η θέση με 6 νίκες, 8 ισοπαλίες και 12 ήττες. Στη Β΄ Εθνική αγωνίστηκε και την περίοδο 1964–65 καταλαμβάνοντας την 12η θέση στον 3ο όμιλο με 11 νίκες, 6 ισοπαλίες και 13 ήττες.

Το 1969 συγχωνεύτηκε με την Ελπίδα Δράμας και έφτιαξαν τον Πανδραμαϊκό Αθλητικό Όμιλο.

Παραπομπές
----------

1. ↑  ΔΥΟ ΗΜΕΡΑΙ ΕΘΝΙΚΗΣ ΑΝΑΣΤΑΣΕΩΣ / ΤΑ ΑΠΟΤΕΛΕΣΜΑΤΑ ΤΗΣ ΠΡΩΤΗΣ ΗΜΕΡΑΣ (archive) proinos-typos.gr
2. ↑  40 χρόνια Πανδραμαϊκός[*νεκρός σύνδεσμος*] ergasia-press.gr
Ο **Θέονταρντ** (*Theodard*, *Diethardt* ή *Dodart*, περ. 618 - περ. 670) από τον Οίκο των Μεροβιγγείων ήταν χριστιανός επίσκοπος Μάαστριχτ-Λιέγης, που σήμερα βρίσκονται σε Ολλανδία και Βέλγιο αντίστοιχα. Καθώς πήγαινε να διαμαρτυρηθεί για τη λεηλασία της επισκοπής του από τους Φράγκους ευγενείς, δολοφονήθηκε και θεωρείται μάρτυρας. Εορτάζεται στις 10 Σεπτεμβρίου. Τον διαδέχθηκε ο ανιψιός του Λάμπερτ.

Βιογραφία
---------

Ήταν γιος του Λάμπερτ Α΄ κόμη του Εσμπαί και της Χρότλιντ. Αδελφός του (ή γαμπρός του) ήταν ο Χρόντμπερτ Β΄, παλατινός κόμης της Νευστρίας.

Γνωρίζουμε λίγα για τη ζωή του. Υπάρχει μία βιογραφία του 7ου αι. γραμμένη μάλλον από τον Χέριγκερ, ηγούμενο του αββαείου τού Λόμπες. Επίσης μια μεταγενέστερη βιογραφία του γράφτηκε από τον Άνσελμο, επίσκοπο Λιέγης.

Θεωρείται μαθητής τού Ρέμακλους στη μονή τού Στάβελοτ στο Βέλγιο. Όταν ο διδάσκαλός του έγινε επίσκοπος τού Τόνγκερεν-Μάαστριχτ περ. το 653, ο Θέονταρντ τον διαδέχθηκε ως ηγούμενος της διπλής μονής Στάβελοτ-Μάλμεντυ. Το 663 ο Ρέμακλους αποσύρθηκε στο Στάβελοτ και ο Θέονταρντ τον διαδέχθηκε ως επίσκοπος του Μάαστριχτ. Οι βιογράφοι του τον περιγράφουν ως εύθυμο και αξιαγάπητο άνδρα, που εκτέλεσε τον ρόλο του επισκόπου με πολύ ενεργητικότητα και ποιμενική φροντίδα. Ως επίσκοπος το 664 προήδρευσε στην αφιέρωση των αββαείων Τρούντο (Σαιν-Τρον) στο Σαιν-Κεντέν και του Αγ. Ρεμίγιου στο Ρενς.

Δολοφονήθηκε περ. το 670, καθώς ταξίδευε διαμέσου του δρυμού του Μπίνβαλντ κοντά στο Σπάιερ με σκοπό να ζητήσει δικαιοσύνη από τον Χιλπέριχο Β΄ της Αυστρασίας σε μια νομική διαμάχη, που αφορούσε τη λεηλασία της επισκοπής από ευγενείς των Φράγκων. Γενικά πιστεύεται ότι ο φόνος εκτελέστηκε για λογαριασμό των ευγενών αυτών.

Αρχικά τάφηκε στο Ρύλτσχαϊμ. Μετά η σορός του μεταφέρθηκε στη Λιέγη από τον ανιψιό του Λάμπερτ, που τον διαδέχθηκε στην επισκοπή τού Μάαστριχτ.

Παραπομπές
----------

1. ↑  WIAG-Pers-EPISCGatz-04326-001.

Πηγές
-----

* Paul Burns, Butler's Lives of the Saints, September (2000), pp. 90–1.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 170202447
* GND: 144009064

 |

 |